Diari Oficial de la Generalitat Valenciana


Sumari del DOGV 4707, del 08-03-2004 (2004/1976)

Informació pública de l'alternativa tècnica de programa d'actuació integrada, per al desenvolupament dels sectors 5, 6 i 7.
---------------------------------------------------------------------------------------------------------------------------

### Dades del document

Número de DOGV
:   4707

Data del DOGV
:   08-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1976


Organisme emissor
:   Ajuntament d'Ondara

Tipus de document
:   Anunci

Informació pública de l'alternativa tècnica de programa d'actuació integrada, per al desenvolupament dels sectors 5, 6 i 7. [2004/Q1976]
  
Mitjançant l'Acord del Ple de la corporació, de data 30 de desembre de 2003, s'ha acordat sotmetre a informació pública l'alternativa tècnica del programa d'actuació integrada mitjançant el procediment establert en l'article 46 de la Llei Reguladora de l'Activitat Urbanística, per gestió indirecta per al desenvolupament dels sectors 5, 6 i 7, Marjals, integrada pels següents documents urbanístics:
  
Projecte d'urbanització dels sectors 5, 6 i 7, Marjals.
  
Bases reguladores per a la selecció de l'agent urbanitzador.
  
Per mitjà d'aquest anunci, en aplicació del que estableixen els articles 46.3 i 55.5 de la mateixa llei, es comunica l'obertura d'un període d'informació pública de 20 dies, comptat a partir del sendemà de la publicació en el Diari Oficial de la Generalitat Valenciana, de la documentació integrant de l'esmentada alternativa tècnica.
  
Durant el termini esmentat podran consultar-se els documents i sol·licitar-ne una còpia o l'exhibició a l'oficina tècnica de l'Ajuntament d'Ondara, així com presentar al·legacions davant de l'ajuntament, per a incorporar-les a l'expedient.
  
Segons el que preceptua l'article 46, paràgrafs quart i cinqué de la Llei 6/1994 esmentada, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el dia hàbil següent a la finalització del termini de 20 dies anteriorment indicat. Les proposicions juridicoeconòmiques es presentaran al Registre General de l'ajuntament, en plica tancada, amb la documentació establerta en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques es farà a l'ajuntament el dia hàbil següent, excepte si és dissabte, en aquest cas haurà d'entendre's el dia hàbil immediat posterior a la conclusió del termini per a presentar-les, amb l'acreditació prèvia davant l'ajuntament del compliment del que disposen els articles 45 i 46 de la Llei Reguladora de l'Activitat Urbanística.
  
Tot això d'acord amb el que estableix l'article 46, següent i concordants de la Llei Reguladora de l'Activitat Urbanística.
  
Així mateix, i d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica el present edicte per als interessats que siguen desconeguts, el lloc de notificació dels quals s'ignore o, intentada aquesta, no s'hagués pogut practicar, per tal de remetre un avís amb el contingut d'aquest anunci als titulars de drets que figuren al Cadastre, segons el que preveu l'article 46.3 de la Llei Reguladora de l'Activitat Urbanística.